tomron87/hebrew-wikipedia-sentences-corpus huggingface dataset:
פרט לגרסה הראשונה, שהתבססה על גרסה שאינה כוללת תמיכה לטווח ארוך, כל גרסאות הפצה זו מתבססות על גרסאות תל"א.
ההפצה החלה בתור סט של ערכות נושא להפצת אובונטו, אך הפכה עם הזמן להפצת לינוקס בפני עצמה.
פרויקט Elementary בא לפתור כמה תפיסות לקויות של הציבור הרחב בהפצות לינוקס:
אסתטיקה טובה יותר על ידי ייעול ממשק המשתמש.
הפחתת התלות של יישומים על ידי שימוש ביישומי ליבה הנכתבות בשפת C או Vala.
צמצום הצורך בגישה לתוכנת מסוף.
בחירות עיצוב אלה גרמו להפצה לבצע בחירות אחרות ממה שרוב הפצות הגנו/לינוקס בחרו: החופש להגדיר ולהתאים אישית את סביבת שולחן העבודה של המשתמש עצמו.
הנחיות ממשק המשתמש של פרויקט אלמנטרי מתמקדות בשימושיות מיידית עם עקומת למידה עדינה, על חשבון היכולת להתאמה אישית.
מאז הקמתה, מערכת ההפעלה קיבלה שבחים מצד אחד וביקורות מצד שני על היותה דומה מאוד באופן חזותי למערכת ההפעלה macOS.
מערכת ההפעלה מופצת בחינם (עם אופציה לתרומה כספית חד פעמית לצוות הפיתוח בעת ההורדה), במצב המחשה (Live USB או Live DVD), מה שמאפשר למשתמשים לבחור להתנסות במערכת ללא הצורך בהתקנתה.
על פי אתר ההפצה, דרישות המערכת המומלצות הן:
מעבד Intel Core i3 כפול ליבות או מעבד הדומה לו בביצועיו.
זיכרון RAM בנפח 4 ג"ב.
כונן SSD עם מקום פנוי של 15 ג"ב לפחות.
מסך ברזולוציה של 1024x768 לפחות.
Elephant (בעברית: פיל) הוא שיר של להקת הרוק הפסיכדלי האוסטרלית טיים אימפלה, ששוחרר מתוך אלבום האולפן השני שלהם, Lonerism, ב-26 ביולי 2012. עטיפת הסינגל נוצרה על ידי לייף פודחסקי, אשר יצר גם את העטיפה ל-Lonerism ולקודמו, Innerspeaker.
קווין פארקר, סולן הלהקה, מסביר:"Elephant" הוא למעשה אחד השירים הוותיקים ביותר שלנו, והוא פשוט היה בהמתנה כל הזמן.
אני לא בטוח למה אף פעם לא הקלטנו את זה.
ניגנו את זה באחת מבדיקות הסאונד לילה אחד וכולם בלהקה היו כאילו 'אנחנו פשוט חייבים לשים את זה באלבום', וכך עשינו."Elephant" מציג את הצד הבלוזי יותר של טיים אימפלה, שנשמע בעיקר במיני-אלבום שלהם, ש-Elephant" נכתב בערך בזמנו.
"Elephant" הופיע מספר פעמים בטלוויזיה ובקולנוע, כולל:
תשדיר פרסומת עבור Blackberry Z10;
העונה החמישית של "יומני הערפד" ובעונה הראשונה של הספין-אוף שלה, "המקוריים";
העונה הרביעית של "פרשות סמויות";
העונה השלישית של "בייטס מוטל";
אלמנט או אס הייתה הפצת מערכת הפעלה דמוית יוניקס עם מנהל החבילות Xfce ופותחה במטרה לשמש מערכת הפעלה למחשבי מדיה סלוני.
הפצה מבוססת על הפצת זובונטו (Xubuntu), פותחה על ידי חברת קווין תומפסון (Kevin Thompson) ושוחררה בתאריך 17 בפברואר 2010 (גרסה 1.0).
המערכת מופצת כשעליה מותקנות מראש תוכניות רבות כגון: נגן המדיה VLC, דפדפן האינטרנט Firefox, תוכנת מדיה סנטר XBMC, תוכנה לעיבוד קול Decibel Audio Player ועוד.
צוות הפיתוח שחרר 5 גרסאות אל השוק:
Electrical alternans היא תופעה אלקטרוקרדיוגרפית במסגרתה חל שינוי במשרעת של מכלול QRS או בציר החשמלי של הלב, בין פעימה לפעימה.
התופעה נפוצה בפתולוגיות בהן קיימים נוזלים בשק הלב (פריקרד), כמו תפליט פריקרדיאלי או טמפונדה לבבית.
ההשערה היא כי במקרים אלו היא נגרמת כתוצאה מהתנדנדות של הלב בתוך הפריקרד העמוס נוזלים, מה שגורם לשינוי מיקומו בתוך הפריקרד ובכך לשינוי בציר החשמלי שלו.
Electrical alternans המלווה בטכיקרדיה מקשר הגת והפרוזדור (סינוס טכיקרדיה) הוא סימן ספציפי ביותר לקיומו של תפליט פריקרדיאלי משמעותי.
חולים הסובלים מטמפונדה לבבית, המלווה בתת-לחץ דם וחוסר יציבות המודינמית, נדרשים לטיפול חירום המכונה פריקרדיוצינטזיס, במסגרתו מנוקר שק הלב לצורך ניקוז הנוזלים ממנו.
גורמים אפשריים נוספים ל-Electrical alternans כוללים תסמונת וולף–פרקינסון–וייט והפרעות קצב שונות כמו טכיקרדיה חדרית וטכיקרדיה על-חדרית.
קיומן של פעימות מוקדמות ממקור שאינו קשר הגת והפרוזדור (ממקור עלייתי, צמתי, או חדרי), עשוי לגרום אף הוא לשינוי במשרעת של מכלול QRS, זאת בשל שינוי במסלול ההולכה החשמלי מפעימה לפעימה.
התופעה עשויה להתרחש גם כתוצאה מגורמים חיצוניים לשריר הלב.
נשימה עמוקה עשויה לגרום לשינוי במשרעת של מכלול QRS, בשל הגדלת המרחק שבין הלב לאלקטרודות.
כמו כן, פתולוגיות חוץ לבביות כמו חזה אוויר לדוגמה, הגורמות לשינוי במידת המוליכות של הרקמות שסביב הלב, עשויות לגרום גם הן לשינוי במשרעת.
Elend (תעתיק: אלנד) הוא הרכב מוזיקלי מצרפת המנגן מוזיקת אווירה גותית (Gothic Neoclassical) ודארק אמביינט (Dark Ambient).
ההרכב הוקם בפריז ב-1993 על ידי המוזיקאים איסקנדר השנאווי מצרפת ורנו טשירנר מאוסטריה.
פירוש שם ההרכב בגרמנית הוא "אומללות".
האלבומים המוקדמים של הלהקה השתמשו בסינתיסייזרים וסימפול כדי ליצור סאונד תזמורתי דחוס ואפל.
בשלושת האלבומים האחרונים בסדרת "Winds Cycle" ("מחזור הרוחות") אלנד השתמשה גם בתזמורת וכלי נגינה אקוסטיים, דבר שהעניק עומק ונפח למוזיקה שלהם.
בחלק משיריהם הם כללו מוזיקה אלקטרונית ומוזיקת אינדסטריאל.
בשונה מהרכבי Gothic Neoclassical אחרים, אלנד משלבים במוזיקה הקלאסית שלהם אלמנטים אגרסיביים וכבדים יותר כגון צרחות וגרואלינג המאפיינים מטאל גותי.
בנוסף, הם משלבים דקלומים וקטעים המזכירים מוזיקת רוק ואלמנטים של רוק גותי.
עם זאת, המוזיקה של אלנד איננה הבי מטאל וגם לא מטאל גותי, אלא מבוססת על מוזיקה קלאסית בת-זמננו ומוזיקת אווירה גותית.
אלנד היו חתומים בחברות תקליטים/"לייבל" שמזוהים עם מטאל כגון הולי רקורדס (Holy Records) ושילוב האלמנטים הכבדים והאפלים במוזיקה שלהם הביא לכך שגם שוחרי מטאל מקשיבים להם.
סדרת האלבומים שלהם, "Winds Cycle" ("מחזור הרוחות"), תוכננה לכלול 5 אלבומים אך בסופו של דבר יצאה כטרילוגיה.
בריאיון עיתונאי ב-2007 הכריז איסקנדר השנאווי על הפסקת פעילות ההרכב עקב העלויות והקשיים של הקלטת מוזיקה תזמורתית.
בינואר 2019 הודיעו אלנד בדף הפייסבוק שלהם שהם יחזרו ליצור מוזיקה בשנים 2019–2020.
אלכסנדר איסקנדר השנאווי (Alexandre Iskandar Hasnaoui): מגוון כלים (1993–היום)
רנו טשירנר (Renaud Tschirner): מגוון כלים (1993–היום)
סבסטיאן רולנד (Sébastien Roland): קלידים, סינתיסייזר, תכנות ועריכת קול (1997–היום)
דויד קמפף (David Kempf): כינור, (2000–היום)
אסתרי רמונד (Esteri Rémond): שירה נשית, סופרנו (2000–היום)
לורה אנגלמאייר (Laura Angelmayer): שירה נשית, סופרנו
שינז'י שיארה (Shinji Chihara): כינור, ויולה
קלאוס אמן (Klaus Amann): חצוצרה, קרן (כלי נגינה), טרומבון
סימון אברל (Simon Eberl): קולות וצלילי רקע
נטלי ברברי (Nathalie Barbary): שירה נשית, סופרנו (1995–2003)
איב-גבריאל זיסקינד (Eve-Gabrielle Siskind): שירה נשית, סופרנו (1994–1995)
Elephunk הוא אלבום האולפן השלישי של הלהקה האמריקאית בלאק אייד פיז.
האלבום יצא לאור ב-24 ביוני 2003 על ידי חברות התקליטים A&B ווויל.איי.אם מיוזיק גרופ.
מדינהתאריך יציאהפורמטחברת תקליטיםמקורעולם24 ביוני 2003תקליטורA&B • וויל.איי.אם מיוזיק גרופ
Electricity (בעברית: חַשְׁמַל) הוא סינגל שהוקלט על ידי ההרכב הבריטים סילק סיטי, בהשתתפות הזמרת-יוצרת הבריטית דואה ליפה.
השיר יצא לאור ב-6 בספטמבר 2018, על ידי חברת התקליטים קולומביה רקורדס, כסינגל מתוך האלבומים Electricity ו-Dua Lipa: The Complete Edition.
הוא זכה בפרס גראמי להקלטת הדאנס/אלקטרונית הטובה ביותר.
נכון לחודש ינואר 2023, השיר צבר כ-557 מיליון השמעות באפליקציה ספוטיפיי
השיר נכתב על ידי מארק רונסון, דיפלו, וינטר גורדון, רומי מדלי קרופט, דואה ליפה, ג'וניור בלנדר, יעקב אולופסון, רמי דוד, מקסים פיקארד וקלמנט פיקארד והופק על ידי סילק סיטי.
השיר הוא שיר מסוגת הדאנס-פופ, המשלב בתוכו גם את סוגת מוזיקת ההאוס.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-400 מיליון השמעות.
הווידאו קליפ הרשמי של השיר פורסם ב-5 בספטמבר 2018, יום לפני צאתו של השיר כסינגל.
בקרדיט של הקליפ, מצוינים שמותיהם של סילק סיטי, דואה ליפה, מארק רונסון ודיפלו.
הקליפ מציין אירוע שחל בשנת 2003.
נכון ליוני 2020, מונה הצפיות של הקליפ עומד על למעלה מ-125 מיליון צפיות.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה1,000,000איטליה (FIMI)זהב25,000בלגיה (BEA)זהב20,000בריטניה (BPI)פלטינה600,000פולין (ZPAV)פלטינה20,000צרפת (SNEP)זהב100,000קנדה (Music Canada)זהב40,000 מכירות + הזרמת מדיה בלבד
Elements of Sound (בעברית: חומרי הסאונד) הוא אלבום האולפן השני של הלהקה הישראלית קולולוש.
האלבום יצא לאור ב-27 בנובמבר 2008, על ידי חברת התקליטים התו השמיני.
האלבום הופק על ידי המפיק המוזיקלי האמריקאי דייוויד אייבורי, והוקלט בראשית 2008 בארצות הברית במהלך חודשיים.
באלבום מתארח זמר הסול האמריקאי באני סיגלר בשירים "Some Place", גרסה חדשה לשיר הנושא את אותו השם מתוך האלבום הקודם של הלהקה, ו"Yeah Yeah Yeah".
בשנת 2018, לכבוד עשר שנים ליציאת אלבום, הוציאה חברת קמ"ע מהדורת תקליט של האלבום.
Electric Love (בעברית: אהבה חשמלית) הוא סינגל הבכורה של הזמר-יוצר האמריקאי בורנס (Børns).
השיר הוקלט במקור על ידי בורנס למיני-אלבום השני שלו, Candy, שם הוא מופיע כרצועה הראשונה, ובהמשך הופיע כרצועה השלישית באלבום הבכורה שלו, Dopamine.
ב-26 בפברואר 2017, השיר הוסמך לתואר פלטינה על ידי איגוד תעשיית ההקלטות האמריקאי.
השיר זכה לפופולריות בינלאומית בשנת 2020 בעקבות שימוש בפלטפורמת שיתוף הווידאו טיקטוק.
Electric Love פורסם במקור ב-10 בנובמבר 2014, כחלק מהמיני-אלבום השני של בורנס, Candy.
השיר פורסם מחדש כרצועה השלישית של אלבום הבכורה של בורנס, Dopamine.
ב-6 במאי 2015 הועלה הווידאו קליפ הנלווה לשיר בערוץ ה-Vevo של בורנס ביוטיוב.
בקליפ מופיע בורנס כאשר הוא שר את השיר ומנגן בגיטרה.
השיר הושמע בשתי פרסומות של סאות'ווסט איירליינס.
השיר היה זמין למשחק בגיטאר הירו לייב, במוד GHTV.
השיר הושמע בסרט משחקי חובה, משנת 2016.
השיר הושמע בסרט Scouts Guide to the Zombie Apocalypse משנת 2015, בהשתתפות טיי שרידן ולוגן מילר.
השיר הושמע בסרט Freak Show.
השיר הושמע בסרט הדרמה Every Day משנת 2018.
השיר הושמע בפרסומת תיירות בלוס אנג'לס משנת 2016.
Elementor (אלמנטור) היא חברת תוכנה ישראלית, העוסקת בפיתוח כלי בניית אתרים עבור תעשיית האינטרנט.
בונה האתרים של החברה נחשב לתוסף ה-WordPress הפופולרי ביותר בעולם, עם למעלה מ-18 מיליון התקנות פעילות.
נכון לתחילת שנת 2024, פלטפורמת אלמנטור פעילה בלמעלה מ 10% מהאתרים עם מערכות התוכן בעולם (CMS).
בסבב הגיוס המוסדי הראשון שלה, גייסה החברה 15 מיליון דולר מקרן ההון-סיכון Lightspeed Venture Partners .
לפני כן רכש עשרות אחוזים מהבעלות בחברה, איש עסקים יהודי אמריקאי בשם פול פקר, תמורת 850,000 דולר.
בונה האתרים של אלמנטור נבנה בפלטפורמת קוד פתוח, ברישיון GPLv3, והוא מאפשר למשתמשים בפלטפורמת WordPress ליצור ולעצב את האתרים באמצעות שימוש בטכניקות אינטואיטיביות כמו 'גרור-שחרר'.
מלבד הגרסה החופשית שלה, מציעה אלמנטור גם גרסת פרימיום, 'אלמנטור פרו', שבה תכונות רבות נוספות ולמעלה מ-700 תוספים שעובדים עם המערכת וכן מערכת AI שעוזרת ביצירת תמונות, טקסט וקוד.
אלמנטור הוכרה על ידי מגזין כלכליסט כאחד מ-50 הסטרטאפים הישראלים המבטיחים לשנת 2019.
בשנת 2019, אלמנטור רכשה את Layers WP, מותג תבניות לוורדפרס.
באותה שנה אלמנטור שיתפה פעולה עם החברה A2 Hosting כדי לספק חשבונות אחסון למשתמשים שלה.
באותה שנה הוציאה אלמנטור ערכת נושא לוורדפרס בשם "Hello", מסגרת קלת משקל שתוכננה במיוחד לעבודה עם אלמנטור.
בשנת 2020 פתחה אלמנטור את רשת חיפוש המומחים שלה - Experts Network for Web Creators.
בשנת 2022 רכשה אלמנטור את Strattic, סטארטאפ המפתח פתרון אחסון לאתרי וורדפרס ומציע אתר מהיר ומאובטח יותר עם פחות עומסים על השרת.
באותה שנה פתחה אלמנטור את Elementor Hosting, שירות נוח המיועד למפתחי ווב מתחילים ומאפשר את אחסון האתר בשרתי גוגל בטיפול מלא של אלמנטור.
בשנת 2023 פתחה אלמנטור שירות AI המשולב בבונה האתרים שלה ומאפשר רתימת אינטליגנציה מלאכותית ביצירת תמונות, טקסט וקוד ישירות באתר עליו עובדים.
בהמשך השנה עבר שירות האחסון שלה מקצה שיפורים בסיומו ממבחנים חיצוניים עולה כי האתרים המאוחסנים באלמנטור הוסטינג מובילים במקומות הראשונים במהירות עלייתם ביחס לאחסונים מובילים בשוק.
בתחילת שנת 2024 פתחה אלמנטור שירות כיווץ ומיטוב תמונות שמצמצם את גודל התמונות באתר ובכך מאיץ את עלייתו.
בנוסף, התחילו להציע כמוצר מדף את האחסון שלהם משולב עם הפתרון הטכנולוגי של Strattic שרכשו שנתיים לפני כן, לאחסון סטטי Headless, המאיץ את פעילות האתר באופן משמעותי.
במהלך מרץ 2025 התחילו באלמנטור לשפר את כלי הנגישות שלהן - Ally, שהתחיל מכלי שפותח לראשונה בגלגולו הקודם של מייסדי אלמנטור, POJO.
בתוכניות ליצור כלי שיעשה בדיקות נגישות לאתר ויציע פתרונות בינה מלאכותית לנגישות.
באותה תקופה החלו בשיפור כלי הAI של אלמנטור עם פתיחת Site Planner, שבתהליך שיחה קצר עם המשתמש, יכול לפתח אפיון מלא לאתר בטקסט וב-Wireframes.
מהדי סדגדר (בפרסית: ﻣﻬﺪﻯ صَدَقدار; נולד ב-13 בינואר 1977) הוא מהנדס חשמל, קומיקאי ויוטיובר איראני-קנדי, המפעיל ערוץ יוטיוב בשם ElectroBOOM (בתעתיק לעברית: אלקטרובום).
בעל תואר ראשון בהנדסת חשמל מאוניברסיטת טהראן, אותו קיבל ב-1999 ותואר שני בהנדסת חשמל מאוניברסיטת סיימון פרייזר , אותו קיבל ב-2006.
סרטוניו של סדגדר הם "מדריכים כואבים באופן קורע מצחוק", בהם הוא מבצע ניסויים בחשמל ולעיתים קרובות מתחשמל.
הוא יוצר בכוונה מצבים טפשיים שבהם הוא מקבל שוק חשמלי ולעיתים מתחיל שרפה לצורך יצירת קומדיה, וגם כדי על מנת להראות את הסכנות בחשמל כאשר ההתעסקות לא מבוצעת באופן זהיר ומקצועי.
בינואר 2021 עבר ערוצו של סדגדר את ה-4.17 מיליון רשומים.
סרטונו הנצפה ביותר, "איך לא לבנות גיטרה חשמלית" ("How NOT to make an electric guitar"), צבר למעלה מ-15 מיליון צפיות ומציג את הסכנות בחשיפה ישירה לחוטי חשמל.
כמו כן, הוא מנהל את קהילת הסאברדיט שלו, בה הוא עונה לעיתים על שאלות ממעריציו.
סדגדר נישא לשרה נפיסי ב-16 בספטמבר 1999 ולהם בת בשם יונה, אשר לעיתים מופיעה בסרטוניו בתור עוזרת המכונה "ElectroCUTE".
קבוצת אלפין היא קבוצת תקיפה איראנית המבצעת פעולות סייבר התקפיות נגד דרום קוריאה, ערב הסעודית וארצות הברית.
התקפותיה של הקבוצה מתמקדות נגד חברות העוסקות בפיתוח ומחקר בתחום תעופה וחלל ופטרוכימיה על מנת לגנוב מידע ולהעבירו אל ממשלת איראן.
מלבד השם הרשמי, חברות אבטחת מידע נתנו לקבוצה שמות נוספים כגון: Refined Kitte (ניתן על ידי Crowdstrike), Holmium (ניתן על ידי Microsoft) ו-Magnallium.
על פי מחקר שנעשה על ידי חברת FireEye, קבוצת התקיפה פועלת משנת 2013 ופועלת בחסות ממשלת איראן.
בשנת 2017, רשמה הקבוצה שמות מתחם המתחזים לגופים מסחריים שונים: בואינג, נורת'רופ גראמן וינל ועוד.
בשנת 2019, דיווחה חברת ClearSky על סדרה של פעולות סייבר התקפיות שביצעה הקבוצה נגד חברות וארגונים מתחום ה-IT, הטלקומוניקציה, הנפט והגז והתעופה ברחבי העולם, קמפיין התקיפה זכה לשם Fox Kitten.
Elena (בעברית: אלנה) הוא אלבום האולפן השלישי של הזמרת-יוצרת הסקוטית מגי ריילי.
האלבום יצא לאור ב-30 בספטמבר 1996, על ידי חברת התקליטים EMI (Electric and Musical Industries).
באלבום נכלל הלהיט הבין-לאומי שהוציאה ריילי ביחד עם מייק אולדפילד, "To France".
מתוך האלבום יצאו שני סינגלים: "Walk on By" ו-"Listen to Your Heart".
אזורתאריך יציאהפורמטחברת תקליטיםמקורכלל העולם30 בספטמבר 1996תקליט 7 אינץ' • תקליט 12 אינץ'EMI
Elevation (בעברית: גובה) הוא אלבום האולפן התשיעי של הלהקה האמריקאית בלאק אייד פיז.
האלבום יצא לאור ב-11 בנובמבר 2022 על ידי חברת התקליטים אפיק רקורדס.
+ תאריכי יציאות לאור ופורמטים עבור Elevationאזורתאריך יציאהפורמטחברת תקליטיםמקורכלל העולם11 בנובמבר 2022הזרמת מוזיקה • הורדה דיגיטליתאפיק
"Electric Touch" (בעברית: "מַגָּע חַשְׁמַלִּי") הוא שיר שהוקלט על ידי הזמרת-יוצרת האמריקאית טיילור סוויפט בהשתתפות להקת הרוק פול אאוט בוי.
יצא לאור ב-7 ביולי 2023 דרך חברת התקליטים ריפבליק רקורדס, והוא נכלל כרצועה ה-17 באלבום Speak Now (Taylor's Version), ההקלטה החוזרת של Speak Now (2010).
"Electric Touch" הוא שיר מסוגות הפופ-פאנק והפופ רוק, שמונע מריפי גיטרה חשמלית וקטעי סולו של סולן פול אאוט בוי, פטריק סטמפ.
מילותיו עוסקות סביב חרדות שיכולות להתעורר לקראת דייט ראשון.
בביקורות על Speak Now (Taylor's Version) הרעיפו הכותבים שבחים על הרצועה, וציינו לטובה.
ב-25 באוקטובר 2010 הוציאה סוויפט לאור את אלבום האולפן השלישי שלה, Speak Now, תחת חברת התקליטים ביג משין רקורדס.
לאחר שהוציאה שלושה אלבומי אולפן נוספים פג בנובמבר 2018 חוזה ההקלטות שלה עם החברה.
היא חתמה על חוזה חדש עם ריפבליק רקורדס, שהבטיחה לה כי תהיה לה בעלות על כל זכויות המאסטרינג על ששת אלבומיה הראשונים אם תקליטן מחדש.
בשנת 2019 רכש סקוטר בראון את ביג משין רקורדס, וכל זכויות המאסטרינג שלה הועברו לחזקתו.
באוגוסט אותה השנה גינתה סוויפט את הרכישה, והכריזה כי היא תקליט ותוציא מחדש את אלבומיה בעתיד הקרוב.
הראשון מביניהם, Fearless (Taylor's Version), יצא לאור בנובמבר 2020.
ב-5 במאי 2023, בהופעתה הראשונה בנאשוויל במסגרת סיבוב ההופעות השישי שלה, "The Eras Tour", הכריזה על תאריך יציאתו של Speak Now (Taylor's Version).
לאחר מכן מסרה בכלי התקשורת הצהרה רשמית ובה אמרה .
סוויפט ציינה גם את הקשיים שחוותה בעת כתיבתו, בשל כנותו הרבה ותחושות נוסטלגיה.
ב-5 ביוני 2023 הכריזה על רשימת הרצועות של Speak Now (Taylor's Version), הכוללת 22 שירים.
ביניהם נמנו שש רצועות חדשות, שנכתבו ב-2010 עבור האלבום המקורי אך לבסוף לא נכללו בו.
"Electric Touch" הוכרז כרצועה ה-17 בהשתתפות להקת הרוק פול אאוט בוי.
"Electric Touch" הוא שיר מסוגות הפופ פאנק ופופ רוק, שמונע מריפי גיטרה חשמלית ותופים.
המבקרים תיארו את הפקתו כ"המנונית", "קולנועית" ו"נהדרת".
כמו כן, צוין לטובה ההבדל בין השירה העדינה של סוויפט לקולו המחוספס של סולן להקת פול אאוט בוי, פטריק סטמפ.
הוא עוסק בחרדות, פסימיות וספקות לפני יציאה לדייט ראשון.
Speak Now (Taylor's Version) יצא לאור ב-7 ביולי 2023 תחת חברת התקליטים ריפבליק רקורדס.
"Electric Touch" נכלל בו כרצועה ה-17 וכראשונה מתוך השירים החדשים שנוספו לאלבום.
הוא הגיע למקום ה-35 בבילבורד הוט 100 ולמקום ה-16 במצעד שירי הקאנטרי – הכניסה הראשונה של פול אאוט בוי לטבלת הדירוג.
בעולם נכנס למצעדי הפזמונים השבועיים של הפיליפינים (22), ניו זילנד (35), אוסטרליה (38), קנדה (46), והגיעה לשיאו במקום ה-37 בבילבורד גלובל 200.
קרול מ-PopMatters שיבחה את יכולתה של סוויפט להפוך רגע קטן בחייה לסיפור עצום מלא רגש.
מארק סאת'רלנד מ"רולינג סטון" כתב שהשתתפותה של פול אאוט בוי הופכת את השיר ל"פופ פאנקי" בצורה "מהנה לאוזניים".
בובי אוליבייה מ-Spin השווה את "Electric Touch" ל-"Castles Crumbling" בהשתתפות היילי ויליאמס, וקבע כי הראשון אופטימי יותר.
מאורה ג'ונסטון מ-Rolling Stone תיארה ה"פנינת פופ באורך ארבע דקות", וכתבה שסוויפט וסטמפ עובדים נהדר יחד.
בביקורת שלילית כתב ג'ם אסוואד מ-Variety כי "Electric Touch" היא הרצועה הגרועה ביותר מבין השירים החדשים שנכללו ב-Speak Now (Taylor's Version).
Elemental הוא אלבום הבכורה של הזמרת-יוצרת הקנדית לורינה מק'קניט שפורסם בשנת 1985, בהוצאת חברת התקליטים קווינלן רוד.
האלבום הוקלט בשבוע אחד ביולי 1985. ההקלטות אירעו באסם בדרום אונטריו הממוקם בשדה של חמניות.
הוא נמכר בלמעלה מ-67,000 עותקים ברחבי העולם.
"Stolen Child" מבוסס על השיר של ויליאם בטלר ייטס "The Stolen Child".
Electronics for Imaging (פועלת תחת המותג "efi") היא חברת טכנולוגיה אמריקאית, המתמחה בפיתוח ושיווק פתרונות לשוק הדפוס הדיגיטלי.
החברה הוקמה על ידי היזם הישראלי אפי ארזי והיא מחזיקה מרכז מחקר ופיתוח בישראל.
החברה הוקמה בשנת 1989, על ידי אפי ארזי, זמן קצר לאחר שעזב את חברת סאיטקס קורפוריישן, אותה הקים עשרים שנה קודם לכן.
בשלוש שנותיו האחרונות בסאיטקס עסק ארזי בייצוב החברה שנקלעה למשבר, לאחר שהייתה אחת ההצלחות הראשונות של תעשיית ההיי-טק בישראל.
לאחר השלמת תוכנית ההבראה של החברה החליט לעזוב ולהקים חברת הזנק חדשה, אותה הקים בקליפורניה, במטרה להיות קרוב למרכז השוק העולמי בתחום וללקוחות שירכשו את המוצרים.
שם החברה שנבחר Electronics for Imaging - ובראשי תיבות EFI כשמו הפרטי של אפי ארזי, אך לטענתו זה היה במקרה.
את המוצר פיתח על בסיס פטנט רשום, שאותו רכש ארזי תמורת 10,000 דולר ממרצה שלו לשעבר ב, פרופסור ויליאם שרייבר.
בנוסף שרייבר שימש כיועץ בשכר של החברה.
צוות הפיתוח של החברה כללה מספר מהנדסים ישראלים שעבדו קודם בסאיטקס.
לאחר כשנתיים של פיתוח החלה החברה לשווק את המוצר שלה.
תאגיד קנון היפני היה הראשון בעולם שהשיק מכונות צילום דיגיטלית בצבע לשוק הארגוני, והיה גם הראשון שחתם על הסכם עם efi לשיווק המוצר ללקוחותיה במודל OEM.
אחר כך חתמה על הסכמים דומים עם קודאק וזירוקס במקביל חברת אדובי, שבאותה עת הובילה את מהפכת ההוצאה לאור השולחנית, כלומר היכולת לעצב מסמך במחשב ולהדפיס אותו בדיוק כמו שעוצב על המסך (תחילה רק בשחור לבן) טענה שהפטנט של שרייבר אינו תקף.
במקביל, תבע ארזי את אדובי בטענה שמערכת שהיא מפתחת מפרה את זכויות הפטנט שלו.
בסופו של דבר חתמו הצדדים על הסכם פשרה מחוץ לבית המשפט והטכנולוגיה של efi הייתה הפתרון שהציעה אדובי ללקוחותיה.
את שלושת חודשי פעילות השיווק הראשונה שלה, בסוף 1991, סיימה החברה עם הכנסות של 7 מיליון דולר.
ב-2 באוקטובר 1992, ביצעה הנפקה ראשונה לציבור של מניות בנאסד"ק, ואת הרבעון הראשון אחריה סיימה החברה עם הכנסות של כ-20 מיליון דולר ורווח של 2.7 מיליון דולר.
במשך 21 רבעונים רצופים הצליחה החברה להציג גידול במכירות ועלייה ברווחים והפתיעה פעם אחר פעם את האנליסטים שסיקרו את ביצועיה.
בסוף 1997 נסחרה בשווי שוק של 3 מיליארד דולר, אולם המשבר הפיננסי באסיה באותה עת פגעה בביצועי החברה.
אפי ארזי פרש מתפקיד המנכ"ל ב-1995 אך נשאר נשיא החברה במשך עוד כשלוש שנים, אז פרש מכל פעילות בחברה.
במקומו מונה כמנכ"ל, בגיל 32, דן אבידע, שהיה אחראי על פיתוח המוצר הראשון של החברה.
בתקופתו של דן אבידע גדלו מכירות החברה להיקף של מעל חצי מיליארד דולר בשנה.
באותה תקופה גם השיקה או רכשה החברה שורה של מוצרים חדשים, בתחומים חדשים, בעיקר בתחום התוכנה.
אבידע פרש בסוף 1999 והוחלף על ידי גיא גכט.
בתחילת שנות ה-2000 הרחיבה החברה את היכולות של המוצר העיקרי שלה Fiery, כך שישמש כפלטפורמה לניהול כל תהליכי הדפוס.
לצורך כך רכשה בין השאר את חברת "פרינטקפה", שפיתחה תוכנה לניהול משאבי דפוס, ואת חברת התוכנה הגרמנית בסט (Best) תמורת כ-9 מיליון דולר.
בנוסף, רכשה חברה בשם "ספלאש" שפיתחה פתרון שהופך ראשי הדפסה פשוטים למדפסות רשת צבעוניות באיכות גבוהה, והשיקה שירות ענן בשם "PrintMe", המאפשר לבצע הדפסות בכל מקום דרך האינטרנט וכמעט מכל אביזר קצה, כולל טלפון סלולרי למדפסת משרדית.
באפריל 2005, נכנסה efi לתחום המדפסות דיגיטליות, כשרכשה, תמורת 281 מיליון דולר במזומן, את חברת VUTEK האמריקאית, יצרנית של מכונות דפוס דיגיטליות בפורמט רחב,, שהייתה המתחרה העיקרית של שתי חברות ישראליות שפעלו בתחום, "סאיטקס ויז'ן" ו"נור מקרופרינטרס".
בקיץ 2007 ועדת הביקורת של efi קבעה שגיא גכט יכהן רק כמנכ"ל ולא כיושב ראש במקביל.
גיל קוגן מונה כיושב ראש.
בינואר 2018 הודיע גיא גכט על פרישה מתפקיד המנכ"ל לאחר 18 שנים בתפקיד.
באפריל 2019 נרכשה החברה על ידי קרן Siris Capital Group תמורת מחיר של 37 דולר למניה, ששיקף לה שווי שוק של 1.7 מיליארד דולר, ומניות החברה נמחקו מהמסחר בבורסה.
לאחר הרכישה החלה החברה להתמקד בעיקר בייצור ופיתוח של מדפסות התעשייתיות, בין השאר בתחום האריזות, טקסטיל, אריחים קרמיים ומסמכים.
הפעילות בתחום התוכנה החלה להימכר בהדרגה.
למרות שהחברה הוקמה ונוהלה על ידי ישראלים במשך שנים רבות לא הייתה לה פעילות בישראל.
ב-1992 הודיעה החברה כי היא בוחנת הקמת מרכז פיתוח בישראל.
וב-1996 שוב הודיעה כי היא שוקלת להקים מרכז ייצור ופיתוח בישראל.
אולם הדבר לא יצא לפועל ומרכז הפיתוח העיקרי של החברה מחוץ לארצות הברית הוקם בהודו.
ביולי 2007 פתחה החברה לבסוף מרכז פיתוח בישראל, ושנה אחר כך ביצעה השקעה בחברת ההזנק הישראלית "ג'טאבל", שפיתחה מדפסות ודיו ייחודי להדפסה על אריחי קרמיקה בשיטת הזרקת דיו.
אולם החברה נסגרה לאחר כמה שנים.
בשנת 2015 רכשה תמורת כ-50 מיליון דולר את חברת "מתן מדפסות דיגיטליות" מראש העין.
שנה אחר כך רכשה, תמורת 53 מיליון דולר, גם את חברת התוכנה OptiTex, שמפתחת פתרונות לתעשיית האופנה.
בינואר 2021, חתמה efi על הסכם שותפות עם חברת "הייקון מערכות" הישראלית, לשיווק משותף של פתרון דיגיטלי לייצור אריזות קרטון, שכלול מערכות הדפסה של efi ומערכות חיתוך וקיפול דיגיטליות של הייקון.
Elfinguard הוא אלבום האולפן האחד-עשר של הזמרת-יוצרת הסקוטית מגי ריילי, שיצא ביחד עם המוזיקאי סטיוארט מקילופ.
האלבום יצא לאור ב-3 במרץ 2024, בהוצאת חברת התקליטים של מקילופ, שנתיים לאחר יציאת אלבום האולפן הקודם של ריילי.
זהו אלבום הכולל קטעי ספוקן וורד וקטעי שירה.
במהלך אלבום מבצעת ריילי את השירים בעוד מקילופ מקריא את הסיפור הנלווה.
בשנת 2022, הוציאה ריילי את אלבום האולפן העשירי שלה, Happy Christmas.
זהו אלבום חג מולד שהוקלט לכבוד אותו המאורע.
לאחר מכן, לקחה הפסקה בת שנתיים מהוצאת אלבומים נוספים – בתחילת שנת 2024 נודע על פרויקט מוזיקלי חדש בפתח, ביחד עם סטיוארט מקילופ.
ריילי ביצעה קטעי אופרה בעוד מקילופ ביצע ספוקן וורד.
אזורתאריך יציאהפורמטחברת תקליטיםמקורכלל העולם3 במרץ 2024הזרמת מוזיקה • הורדה דיגיטליתהוצאה עצמית
Electric Sea הוא אלבום האולפן השלושים-וחמישה של הגיטריסט האמריקאי באקטהד, אשר יצא לאור ב-21 בפברואר 2012. אלבום זה מהווה מעין המשך לאלבום האולפן התשיעי שהוציא הגיטריסט לאור, Electric Tears (הופץ ב-2002).
האלבום מכיל גרסאות כיסוי לשירי מלחיני המוזיקה הקלאסית אלפרדו קאטאלאני ויוהאן סבסטיאן באך.
בנוסף, האלבום מכיל את השיר "The Homing Beacon" (נקרא גם "The Landing Beacon"), אשר נכתב לזכרו של הזמר מייקל ג'קסון ופורסם במקור באתרו של באקטהד מספר ימים לאחר מותו בשנת 2009. עטיפת האלבום צולמה בבאחה קליפורניה הדרומית, מקסיקו.
באקטהד - הפקה, כתיבה, הלחנה, עיבוד
ג'נט ריינסטרה-פריזן - הפקה ויצירת מטא
דום קמרדלה - הפקה, הנדסה, עריכה, מיקסוס
ראסל מילס - אמנות ועיצוב
צילום עטיפה - מארק א.
בלה ריינסטרה - תמיכת מטא
קטלה מיוזיק/BMI - הוצאה לאור
יוהאן סבסטיאן באך - הלחנה של רצועות 7-8
אלפרדו קאטאלאני - הלחנה שך רצועה 6
תודות - הוריו של באקטהד, מייקל ג'קסון, תיאו, אומה, ג'נט, לקשמי צ'יקן
Electric Ladyland הוא אלבום האולפן השלישי והאחרון של The Jimi Hendrix Experience, שיצא לאור באוקטובר 1968. הוא האלבום המצליח ביותר של הלהקה מבחינה מסחרית והיחיד שהגיע למקום הראשון, יצא לאור על ידי רפרייז רקורדס בארצות הברית ב-16 באוקטובר 1968, ועל ידי טראק רקורדס בבריטניה תשעה ימים לאחר מכן.
באמצע נובמבר, האלבום הגיע למקום הראשון במצעד האלבומים המובילים של בילבורד, ושהה שם שבועיים.
בבריטניה הגיע השיר למקום ה-6, שם שהה 12 שבועות במצעד הבריטי.
Electric Ladyland כולל גרסת כיסוי לשיר "All Along the Watchtower" של בוב דילן, שהפך לסינגל הנמכר ביותר של הלהקה, והגיע למקום השישי בבריטניה ולמקום ה-20 בארצות הברית.
The Experience החלו להקליט את Electric Ladyland במספר אולפנים בארצות הברית ובבריטניה בין יולי 1967 לינואר 1968. ההקלטות חודשו ב-18 באפריל 1968, באולפני רקורד פלאנט בניו יורק, עם צ'אס צ'נדלר כמפיק וטכנאי ההקלטה אדי קרמר וגארי קלגרן.
הנדריקס היה מפורסם בפרפקציוניזם הסטודיו שלו; הוא והמתופף מיטש מיטשל הקליטו מעל 50 טייקים של "Gypsy Eyes" במשך שלושה סשנים.
הנדריקס היה חסר ביטחון לגבי קולו ולעיתים קרובות הקליט את שירתו מוסתרת מאחורי מסכי האולפן.
הוא שר קולות רקע בעצמו בשיר הנושא ובשיר "Long Hot Summer Night".
ככל שההקלטות התקדמו, צ'נדלר נעשה מתוסכל מהפרפקציוניזם של הנדריקס ומדרישותיו לטייקים חוזרים ונשנים.
הנדריקס אפשר לחברים ולאורחים להצטרף אליהם לאולפן, מה שתרם לסביבה כאוטית וצפופה בחדר הבקרה והוביל את צ'נדלר לנתק את יחסיו המקצועיים עם הנדריקס.
הבסיסט נואל רדינג נזכר: "היו טונות של אנשים באולפן; לא יכולת לזוז.
זו הייתה מסיבה, לא פגישה".
רדינג, שהקים להקה משלו באמצע 1968, Fat Mattress, התקשה יותר ויותר למלא את התחייבויותיו עם The Experience, ולכן הנדריקס ניגן רבים מתפקידי הבס.
על עטיפת האלבום נכתב כי הוא "הופק ובוים על ידי ג'ימי הנדריקס", מה שהפריע לצ'נדלר מכיוון שהפיק חלק מהשירים.
האלבום הכפול היה האלבום היחיד של הלהקה שהופק כולו בסטריאו.
הנדריקס התנסה בשילובים אחרים של מוזיקאים, כולל ג'ק קסידי מג'פרסון איירפליין וסטיב וינווד מטראפיק, שניגנו בס ועל האורגן, בהתאמה, בג'אם בלוז איטי בן 15 הדקות "Voodoo Chile".
במרץ 1968 הצטרף אליו על הבמה במועדון הסצנה בניו יורק ג'ים מוריסון מהדלתות ובתחילת אפריל הופיע הנדריקס בג'אם מאולתר עם בי בי קינג, אל קופר ואלווין בישופ.
הקרדיטים נלקחו מתווי הקומפקט דיסק של MCA משנת 1993.
דייב מייסון - גיטרה בעלת שנים-עשר מיתרים בשיר "All Along the Watchtower", קולות רקע בשיר "Crosstown Traffic"
סטיב וינווד - אורגן האמונד בשיר "Voodoo Chile"
ג'ק קסידי - גיטרה בס בשיר "Voodoo Chile"
ג'ימי הנדריקס - מפיק, מיקס, עיבודים, הערות הוצאה לאור בארצות הברית
אדי קרמר, גארי קלגרן - טכנאי הקלטה, מיקסינג
דייוויד קינג - עיצוב אלבום בריטי
דייוויד מונטגומרי - צילום עטיפה פנימית של אלבום בריטי
קארל פריס - עיצוב עטיפת האלבום האמריקאי
אד ת'ראשר - ניהול אמנותי אמריקאי
לינדה איסטמן, דייוויד סיגל - צילום עטיפת האלבום האמריקאי
"Elenore" הוא שיר של להקת הצבים, שיצא כסינגל מתוך אלבומם הרביעי, The Turtles Present the Battle of the Bands, בשנת 1968. אף על פי שהשיר נכתב כפרודיה סאטירית על להיטם הגדול ביותר, "Happy Together", הוא הפך בעצמו ללהיט והגיע למקום ה-6 במצעד הבילבורד הוט 100.
השיר נכתב במכוון כפרודיה על להיט הלהקה מ-1967, "Happy Together".
חברת התקליטים של הלהקה, ווייט וייל רקורדס, לחצה עליהם ליצור להיט נוסף, מעין "Happy Together 2".
מתוך התרסה, סולן הלהקה, הווארד קיילן, כתב את ההפך הגמור ממה שציפו ממנו
המילים של "Elenore" נכתבו בכוונה כדי להיות חסרות פשר השורה "את הגאווה והשמחה שלי, וכולי" (You're my pride and joy, etc.) הייתה עקיצה ישירה לאופי הנוסחתי של שירי פופ.
הצלחתו של השיר היוותה מקור לאירוניה עבור הלהקה, שכן הם יצרו להיט על ידי לעג להצלחתם הקודמת.
בשנת 1992 השיר זכה לגרסה עברית בביצועה של להקת אור כשדים.
השיר נקרא "אלימור", את המילים לגרסה העברית של השיר כתב סולן הלהקה, רונן בן-טל והוא מופיע באלבום הלהקה אחד מול אחד.
מצעד (1968) מיקום שיא קנדה RPM Top Singles 4 אירלנד 6 ניו זילנד 1 דרום אפריקה (Springbok) 6 הממלכה המאוחדת 7 ארצות הברית (בילבורד הוט 100) 6 ארצות הברית (קאשבוקס טופ 100) 5
Electronic Sound (מאנגלית: "סאונד אלקטרוני") הוא אלבום האולפן השני של הזמר-יוצר ג'ורג' האריסון.
האלבום יצא לאור ב-9 במאי 1969. האלבום הוא אחד מאלבומי המוזיקה האלקטרונית הראשונים של מוזיקאי רוק.
הריסון החל את העבודה על האלבום בלוס אנג'לס, בנובמבר 1968 ובפברואר 1969. האלבום מורכב משתי רצועות: האחת ("No Time or Space") הוקלטה בנובמבר 1968 והאחרת ("Under the Mersey Wall") בפברואר 1969. עטיפת האלבום נלקחה מציור שצייר האריסון.
הכריכה הקדמית של העטיפה מציגה אדם מפעיל סינתיסייזר מוג.
האלבום זכה לביקורות שליליות מצד מבקרי מוזיקה רבים; אלה סברו כי הוא לא ממוקד, לא מובנה ומורכב מצלילים אקראיים.
אחרים טענו כי הוא יצירה הרפתקנית המציגה את הפוטנציאל העל-קולי של המוג, בתקופה שבה הוא היה עוד בחיתוליו.
בארצות הברית ובקנדה יצא האלבום לאור כאשר שתי הרצועות הוחלפו זו עם זו, מה שהוביל לבלבול בנוגע לזהות הקטעים.
הסדר תוקן לקראת יציאת האלבום על גבי תקליטור ב-1996. ההוצאה המחודשת של האלבום, משנת 2014, כוללת מאמרים מאת קווין האולט והמוזיקאי טום רולנדס מהכמיקל בראדרז, יחד עם הסבר מאת דהני האריסון על יצירות האמנות של אביו.
Emacs או EMACS (ראשי תיבות: Editor MACroS; בעברית: אִימֶקְס) היא משפחה של עורכי טקסט שנודעו בעיקר בזכות האפשרות להרחיב אותם לשימושים חדשים.
רק גרסה אחת, זו המכונה GNU Emacs (בעברית יש לבטא גְנוּ אִימֶקְס), שנוצרה על ידי ריצ'רד סטולמן עבור מיזם GNU, נפוצה עדיין בשימוש ולמעשה נחשבת לתוכנה החופשית הוותיקה ביותר בפיתוח פעיל.
Emacs זמינה במגוון רחב מאוד של מערכות הפעלה (היסטוריות ומודרניות) וזכתה למעמד מיתולוגי בקהילת התוכנה החופשית והקוד הפתוח, בין השאר בזכות היותה צד ב"מלחמת העורכים" המיתולוגית בינה לעורך טקסט חופשי ותיק אחר, vi.
הפיתוח של Emacs החל בשנות ה-70 במעבדת מדעי המחשב וה-AI של MIT.
התוכנה זכתה מאז לקהל גדול ונאמן מאוד של מתכנתים ברחבי העולם וסטולמן נותר מעורב בפיתוחה.
חלקים של Emacs נכתבו בשפת C, אך ליבתו של העורך היא מפרש עבור ניב של שפת התכנות Lisp הנקרא Emacs Lisp.
בשפה זו נכתבות מרבית ההרחבות השונות.
Emacs זמינה עבור מערכות הפעלה היסטוריות ומודרניות רבות, בהן במיוחד לינוקס, חלונות ו-macOS וכן גרסאות שונות של מערכות BSD, סולאריס ואחרות.
במהלך השנים הפרויקט, לו תרמו רבבות מתכנתים מרחבי העולם, פוצל למספר גרסאות שנועדו לספק את צורכיהם של המשתמשים השונים.
בולטת במיוחד XEmacs (שנקראה תחילה Lucid Emacs), אשר הייתה הגרסה הראשונה של Emacs עבורה פותח ממשק גרפי לשימוש במערכת X11. XEmacs, להבדיל מ-GNU Emacs, איננה נמצאת בפיתוח פעיל.
בעקבות יצירת הגרסה המתחרה החל סטולמן להבחין בין הגרסה המקורית ו"חיקוייה" על ידי כתיבת השם המקורי כ-"Emacs" בעוד שהשם "emacs" התייחס לגרסאות אחרות.
הפיתוח של GNU Emacs נמשך גם כיום.
יכולת ההרחבה וההתאמה של Emacs למשימות שונות היא אחת התכונות החשובות והמוכרות ביותר של העורך.
הוא מופץ בדרך כלל בליווי מגוון הרחבות – בהן מנהל קבצים (dired), קורא דואר אלקטרוני וקבוצות דיון (gnus), דפדפן אינטרנט (eww) ועוד.
Emacs בשימוש בראש ובראשונה כעורך קוד מקור.
לצורך זה הוא כולל תמיכה מובנית בשפות קוד רבות.
תמיכה עבור שפות קוד חדשות זמינה באמצעות הרחבות צד-שלישי.
Emacs משנה את התנהגותו בהתאם לסוג הקובץ שהמשתמשים עורכים ברגע נתון, זאת על ידי מעבר אוטומטי מ"מצב עריכה" (mode) אחד לאחר.
מצבי העריכה הבסיסיים ביותר הם של קובץ טקסט פשוט, קובץ HTML וכיוצא בזה.
התמיכה בשפות התכנות השונות כוללת התאמה לצורת העימוד (indentation), צביעת התחביר (highlighting) וגישה לכלים ועזרים שונים בשימוש בפיתוח בכל שפה.
Emacs מתאימה מאוד גם לעריכת מסמכים.
היא תומכת בשפות רבות, בהן גם שפות הנכתבות מימין לשמאל, כמו עברית, ערבית, פרסית, או אמהרית, אבל גם שפות שאינן מבוססות על מערכות כתב או אלפבית לטיני, כמו רוסית, יוונית, יפנית, קוריאנית, תאית, וייטנאמית, וכן מספר מערכות כתב בשימוש על ידי עמים ילידים ביבשת אמריקה.
קיצורי המקשים המקובלים ב-Emacs הפכו בעצמם פופולריים גם בקרב משתמשי מערכות הפעלה מבוססות יוניקס, והם מוצעים גם כאפשרות לבחירת המשתמשים, הן ברמת מערכת ההפעלה, או כתכונה בעורכי טקסט ותוכנות שונים.
עורכי טקסט שפותחו בהשראת Emacs, כגון QEmacs ו־Zile (ראשי תיבות של Zile Is Lossy Emacs), הם דוגמאות בולטות.
מלבד גמישות רבה בהתאמה אישית, הן תכנותית והן דרך מערכת ניהול הגדרות התאמה מובנית, Emacs נודע גם כעורך קוד הכולל בתוכו תיעוד מגוון ועשיר.
כמעט כל היבט של Emacs ניתן להתאמה אישית.
משתמשים יוצרים קובץ תצורה או או (הנקודה הכרחית ומציינת קובץ ניסתר במערכת הקבצים) אותם הם שומרים בספריית הבית, או בספרייה או (במערכות מבוססות לינוקס) הנקרא על ידי Emacs בעת ההפעלה, וההוראות המצויות בו מבוצעות זו אחר זו.
קובץ התצורה מאפשר לקבוע הגדרות מערכת שונות מברירת המחדל (למשל שיטת קידוד הקבצים המועדפת) ולהפעיל הרחבות שונות, בהתאם לצורך.
בקובץ זה ניתן לתאר מקשי קיצור להפעלת פונקציות מערכת או פקודות, לבחור את ערכת הצבעים בשימוש, או להגדיר אילו פעולות יבוצעו בתגובה לאירועים שונים.
למשל, ניתן לקבוע כי לפני שמירת הקובץ Emacs ינקה מהקובץ תווים מיותרים.
לנוחיותם של משתמשים המעדיפים זאת ניתן להשתמש במערכת "customize" המובנה ב-Emacs ומספקת ממשק ויזואלי לעריכת ההגדרות השונות.
השינויים נשמרים בסופו של קובץ התצורה הראשי באופן אוטומטי, או בקובץ נפרד.
הפולקלור הרווח בקרב משתמשי Emacs הוא שעיקר הזמן של המשתמשים בו מוקדש לניהול התצורה ולהתאמה אישית.
הגמישות האינסופית לכאורה נובעת מהאופן בו נבנתה Emacs ומהיתרונות שמציעה שפת Emacs Lisp, שהיא שפת ניהול התצורה.
השימוש בשפה זו מחייב ידע מוקדם ומיומנות.
כתוצאה מכך קהילת המשתמשים יצרה במהלך השנים "ערכות" תצורה, שאפשרו למשתמשים להעתיק קובץ אחד או יותר למערכת ההפעלה שלהם ועל ידי כך לאמץ את גישת המפתחים שיצרו את הערכה, במקום להמציא את הגלגל מחדש.
הבולטות בדור החדש של ערכות התצורה כיום הן Spacemacs, ו-Doom Emacs, המפותחות ומתוחזקות על ידי קהילת מתנדבים, בנפרד מפרויקט Emacs.
כנסיית Emacs, שהוקמה על ידי ריצ'רד סטולמן, היא דת פארודית שנוצרה עבור משתמשי Emacs.
בעוד שהיא מתייחסת ל-vi כדבר חייתי (vi-vi-vi הוא 6-6-6 בספרות רומיות), היא אינה מתנגדת לשימוש ב-vi; במקום זאת, היא מכנה את vi תוכנה קניינית ארורה.
("שימוש בגרסה חופשית של vi אינו חטא אלא תשובה").
לכנסיית Emacs יש קבוצת דיון משלה, alt.religion.emacs, שיש בה פוסטים המתיימרים לתמוך בדת הפארודית הזו.
תומכי vi יצרו פולחן vi המתנגד לכנסיית Emacs.
סטולמן כינה את עצמו בצחוק כאל סנט איגנוציוס (I GNU cius), קדוש בכנסיית Emacs.
זאת בהתייחסות לאיגנאטיוס מאנטיוכיה, אב כנסייה מוקדם ונחשב בנצרות.
Eluveitie (נהגה כ"אֶלְ-וֵיי-טי") היא להקת פולק מטאל מווינטרטור שבקנטון ציריך, שווייץ.
הלהקה נוסדה בשנת 2002 בידי כריגל גלאנצמן והיא חתומה בלייבל Nuclear Blast.
הליריקות של Eluveitie עוסקות בהיסטוריה הקלטית, כאשר חלק מן השירים הם בשפה גאלית עתיקה.
שמה בגאלית עתיקה היא "אני הוא ההלווטי", שבט קלטי קדום שחי באזור שווייץ של ימינו.
כריגל גלאנצמן - שירה, חלילית אירית, גיטרה אקוסטית, בוראן, מנדולה, גאיטה, נבל (2002 ואילך)
מרלין סוטר - מערכת תופים (2004 ואילך)
איבו הנזי - גיטרה מלווה (2004 ואילך)
פטריק "פדה" קיסטלר - חמת חלילים, חלילית אירית (2008 ואילך)
רפאל סלצמן - גיטרה מובילה (2012 ואילך)
ניקול אנספרגר - כינור (2013 ואילך)
סוון קירדר - חמת חלילים, חליל צד, חלילית אירית (2003–2008)
2003 Vên (דמו, הוקלט על ידי חברי הלהקה, מכיל 6 רצועות)
2004 Vên (מיני אלבום המכיל את אותן הרצועות, אך הפעם כשהלהקה חתומה בלייבל Fear Dark)
2006 Spirit (אלבום בכורה, מכיל 11 רצועות)
2012 Helvetios (מכיל 17 רצועות)
2019 Ategnatos (מכיל 16 רצועות)
אֶל הוא מגזין צרפתי רב-לאומי המתמקד באופנה, יופי, בריאות ובידור ומיועד לנשים.
המגזין נוסד על ידי פייר לזארף ואשתו הלן גורדון בשנת 1945.
"אל" הוא מגזין האופנה הנפוץ ביותר בעולם, מופץ ביותר מ-411 אלף עותקים בצרפת לבדה, ובעותקים בשפות זרות במדינות רבות אחרות ברחבי העולם.
למגזין "אל" למעלה מ-20 מיליון קוראים.
Elle נוסד בצרפת בשנת 1945. בשנות ה-60, הוא נחשב ל"לא כל כך מצביע על האופנה כמו יוצר אותה", עם כ-800 אלף קוראים קבועים וסיסמה מוכרת באותה התקופה: "Si elle lit elle lit Elle" (אם היא קוראת, היא קוראת אל).
בשנת 1981 דניאל פיליפאטצ'י וז'אן-לוק לגרדר רכשו את מגזיני האכט, אשר כללו את מגזין אל הכושל באותה תקופה.
לאחר מכן הושק המגזין אל בארצות הברית.
כיום, יש ל"אל" 39 מהדורות בינלאומיות ב-60 ארצות, ו-27 אתרי אינטרנט בשפות שונות, המושכים למעלה ממיליון מבקרים שצופים ב-26 מיליון דפים מדי חודש.
"אל" הוא גם הבעלים של קולקציית בגדים בלעדית לנשים בשם "Elle Contemporary Collection".
משנת 1993 ועד לשנת 2019 התפרסם במגזין טור של אי.
Emergency (בעברית: מקרה חירום) הוא משחק מחשב מסוג אסטרטגיה טקטית בו על השחקן לטפל במקרי חירום בעיר.
מטרת השחקן במשחק היא לתת מענה לקריאות חירום כמו שרפות, תאונות רכב, מקרי אלימות, איתור חפצים חשודים ועוד.
על השחקן לטפל במקרי החירום יחד עם אנשי הצוות והרכבים הזמינים לשירותו.
במשחק מספר סוגי כלי רכב ועזרים לשחקן:
כבאיות - כלי הרכב הנפוץ במשחק.
בכל קריאת חירום במשחק נדרשת כבאית.
ניידת משטרה - משמשת לחסימת הכביש והמדרכה, למניעת התקהלות סביב אזור האירוע.
אמבולנס - משמש לפינוי פצועים, טיפול בהם והבאתם לבית החולים.
ציוד הנדסי כגון מנופים וכן מהנדסים.
לחלק מהגרסאות יש הרחבות (מודים) שנוצרו לא על ידי יוצרי המשחק, והן כוללות שדרוג משמעותי לתוכן המשחק שכוללת הוספת כלים שונים ומשימות חדשות
Elton John הוא אלבומו השני של הזמר אלטון ג'ון, שיצא לאור ב־10 באפריל 1970 על ידי תקליטי DJM .
האלבום הוא למעשה האלבום הראשון של ג'ון שיצא לאור בארצות הברית, מכיוון שאלבום הבכורה שלו "Empty Sky" לא יצא לאור במדינה זו עד 1975. האלבום כלל את סינגל הפריצה המצליח "Your Song", יחד עם הסינגלים "Border Song" ו־"Take Me to the Pilot".
כל השירים באלבום הולחנו על ידי ג'ון ונכתבו על ידי ברני טופין.
בשנת 2003, האלבום דורג במקום ה־468 ברשימת 500 האלבומים הגדולים בכל הזמנים של מגזין רולינג סטון.
ב־27 בנובמבר 2012 האלבום נכנס להיכל התהילה של הגראמי , בנימוק ש"האלבום מכיל חשיבות מבחינה היסטורית ואיכותית".
האלבום אף הועמד לפרס גראמי לאלבום השנה לשנת 1970, וג'ון היה מועמד עבורו לפרס גראמי לתגלית השנה.
האלבום היה הראשון מבין שרשרת אלבומים שהופקו על ידי .
את האלבום הקודם, אלבום הבכורה של ג'ון, "Empty Sky", הפיק סטיב בראון, שעבד ב"אולפני DJM" בתפקיד שיווקי והיה חסר ניסיון בהפקה.
בראון הרגיש שאת האלבום הבא צריך להפיק מפיק מנוסה יותר.
חברת התקליטים פנתה למעבד פול בקמסטר כדי לעשות עיבודים לכלי מיתר, ובקמסטר המליץ על גאס דאג'ן לתפקיד המפיק.
אף על פי שאלבום הבכורה של ג'ון נכשל מסחרית, בראון סיפר שדיק ג'יימס האמין בג'ון (בשלב זה – ככותב שירים בלבד) ונתן לצוות יד חופשית מבחינה כספית:
לימים סיפר גאס דאג'ן שבעקבות הכישלון המסחרי של "Empty Sky", "Elton John" עדיין לא הוקלט במטרה לקדם את ג'ון כאמן מבצע, אלא כ"אסופת דמואים מלוטשים", במטרה להציג את יכולות הצוות ג'ון־טופין ככותבים למבצעים אחרים.
גישה זו השתנתה לאחר סיבוב ההופעות הראשון והמצליח של ג'ון בארצות הברית, והצלחת הסינגל "Your Song".
מהדורת דלוקס, 2008 – דיסק בונוס
ג'ון ביצע משירי האלבום פעמים רבות בהופעותיו החיות.
אלטון ג'ון – זמרה ופסנתר (כל הרצועות), צ'מבלו (2)
דיאנה לואיס – סינתיסייזר Moog (5, 9)
פרנק קלרק – גיטרה אקוסטית (1), בס כפול (10)
קולין גרין – גיטרה נוספת (1, 7), גיטרה ספרדית (6)
רולנד הרקר – גיטרה (2)
אלן פרקר — גיטרת קצב (3)
טקס נווארה – כלי הקשה (9)
פול בקמסטר – צ'לו סולו, תזמור וניצוח
ברברה מוּר – קולות רקע, מנצחת מקהלה (7)
גאס דאג'ן – מפיק, הערות אלבום
רובין ג'פרי קייבל – טכנאי קול
דארל ג'ונסון – מאסטרינג המקור
ריקי גרהאם – העתקות דיגיטליות
גרג פני – צליל סראונד
סטיב בראון – מתאם הפקה
דייוויד לרקהאם – ארט דיירקטור
דייוויד כץ – קבלן תזמורת
שנהטקסקטגוריהתוצאהמקור1970גראמיאלבום השנההביצוע העכשווי הקולי הטוב ביותר – גבריםתגלית השנה (ג'ון)
+מדינההסמכהיחידות מאושרות / מכירותארצות הברית (RIAA)זהב500,000^^אומדן היחידות המופצות מבוסס על הסמכת האלבום בלבד
Emblem3 (בעברית: אמבלם3) היא להקת רגאיי-פופ אמריקאית ממדינת וושינגטון.
בלהקה חברים האחים וסלי וקיטון סטרומברג.
היא עלתה לראשונה לתודעה הציבורית כאשר השתתפה בעונתה השנייה של התוכנית אקס פקטור בארצות הברית.
הם הוחתמו בחברת התקליטים Syco Records של המפיק סיימון קאוול ובחברת התקליטים קולומביה רקורדס.
הסינגל הראשון שלהם, (Chloe (You're the One I Want, יצא ב-15 באפריל 2013, ואלבום הבכורה שלהם, Nothing to Lose, יצא ב-30 ביולי 2013.
דרו צ'דוויק ווסלי סטרומברג הקימו את הלהקה לראשונה כשהיו בבית הספר התיכון, שמה של הלהקה היה American Scholars.
באותו הזמן, אחיו של וסלי, קיטון סטורמברג, שכיום חבר בלהקה, היה רק בן תשע ולא השתתף עימם בלהקה אך עבד על הקלטות ביתיות משלו והיה צופה בעבודתם של צ'דוויק ווסלי.
וסלי סרומברג עבר להנטינגטון ביץ' אשר בקליפורניה ואילו דרו צ'אדוויק חבר אליו לאחר שסיים תיכון.
קיטון סרומברג עבר גם הוא לקליפורניה, נרשם לבית ספר לאמנות בקרבת מקום והצטרף אליהם.
לאחר שעברו על שמות רבים החליטה השלישייה לשנות את שם הלהקה לשם "Emblem3" והמשיכו להופיע באזור הנטינגטון ביץ'.
בשנת 2012 נבחנה הלהקה לעונה השנייה של התוכנית אקס פקטור עם השיר Sunset Blvd, שיר מקורי של הלהקה שנכתב על ידי דרו.
הם הגיעו לחצי הגמר והודחו במקום רביעי עם השיר "Hey Jude" של הביטלס.
בזכות התוכנית, הלהקה צברה מעריצים ואוהדים רבים.
בדצמבר 2012 התחילה השלישייה להקליט את אלבום הבכורה שלה Nothing To Lose, האלבום שוחרר ב-30 ביולי 2013. הסינגל המוביל של האלבום היה (Chloe (You're the One I Want, והסינגל השני של האלבום היה 3000 Miles.
הלהקה הייתה למופע הפותח של הזמרת סלינה גומז בסיבוב ההופעות שלה, Stars Dance Tour שהתחיל באוגוסט 2013. ב-5 בדצמבר 2013, הודיעה הלהקה על סיבוב הופעות משלה בשם #Bandlife.
ב-2 ביוני 2014 שחררה הלהקה את המיני-אלבום הראשון שלה - Songs from the Couch, Vol.
ב-20 ביוני 2014 הודיעה הלהקה באתר האינטרנט שלה, שחבר הלהקה דרו צ'דוויק עוזב את הלהקה לטובת קריירת סולו, וב-27 באוקטובר 2014 שחררה הלהקה מיני-אלבום חדש, הפעם ללא צ'אדיווק, בשם Forever Together.
וסלי טרנט סטרומברג, נולד ב-6 בדצמבר 1993 - קולות ראשיים, גיטרה, תופים
קיטון רוברט סטרומברג, נולד ב-16 ביולי 1996 - גיטרת בס, קולות גיבוי, גיטרה
Ello היא רשת חברתית מקוונת נטולת פרסומות שנוצרה על ידי פול בדניץ במרץ 2014.
באוקטובר החברה Ello עברה רה-ארגון והוגדרה כ "Benefit Corporation" (סוג ארגון הקיים בארצות הברית אשר נמדד לפי יעדי השפעה חיובית ולא על פי ביצועים כלכליים).
הרשת החברתית אספה משתמשים בקצב מהיר בשנתה הראשונה כאשר בתקופה מסוימת אתר ההרשמה קרס, עם מעל 50,000 משתמשים חדשים כל שעה.
לאחר כחצי שנה כבר היו לרשת מעל 1,000,000 משתמשים.
Eliica (שם הדגם המלא: the Electric Lithium-Ion Car, ביפנית: エリーカ) היא מכונית קונספט בתצורת מכונית חשמלית אשר הוצגה ביפן בשנת 2004 על ידי פרופסור הירושי שימיזו מאוניברסיטת קיו, טוקיו.
בפיתוח הדגם היו מעורבות 38 חברות.
מחיר דגם ה""Eliica"" עמד על כ-30 מיליון ין יפני.
מקור הכוח של דגם ה"Eliica" הוא מנוע המשולב בכל גלגל, כלומר מנוע גלגל (In-Wheel-Motor), אשר מפחית באופן ישיר הפסד מכני ותורם לעלייה מרחק השיוט.
כיוון שלא ניתן היה להגדיל את גודלו של המנוע, היה צורך להגדיל את מספר המנועים, כלומר גלגלים, כדי להתגבר על התנגדות הנהיגה ולקבל פלט שיכול לכוון במהירות מקסימלית של 400 קמ"ש.
כל אחד המנועים תוכנן לייצר כ-80 כ"ס לכל גלגל.
התפוקה הכוללת היא כ-640 כ"ס, וזה מוכיח ביצועים האצה מעולה.
כל גלגל מצויד בבלם, הילוך, נושאת רכזת, ומרכיבים אילו עוזרים לשפר את הביצועים המנועיים.
מקור כוח של הדגם, היא סוללת ליתיום יון המיוצרים על ידי "Nippon סוללה", ומאמצת מבנה שמאחסן את הסוללה בתוך מסגרת של חומר שהרכבו אלומיניום.
דגם ה"Eliica"" הוא דגם משופר של דגם "KAZ (Keio Advanced Zero-emission vehicle)", לימוזינה, בעלת 8 גלגלים, 8 נוסעים שפותחה בשנת 2003.
אישים אשר בחנו את דגם ה"Eliica"
ראש ממשלת יפן, ג'וניצ'ירו קואיזומי נהג בדגם ה"Eliica" ב-19 בדצמבר 2005, במשך 10 דקות בדרכו לפרלמנט היפני.
בנוסף דגם ה-"Eliica" נבחן על ידי מושל טוקיו שינטרו אישיהארה וגם על ידי נארוהיטו, נסיך יפן.
הטענה על ידי 80 סוללות ליתיום-יון
Emacs Lisp הוא ניב של שפת התכנות Lisp המשמש כשפת תסריט עבור עורכי Emacs (משפחת עורכי טקסט הכוללת בה את GNU Emacs ו־XEmacs, ופיצולים רבים אחרים).
רוב הפונקציונליות של העורך עצמו נכתבה בניב זה על פני מפרש Lisp וליבה שנכתבו ב־C.
הניב מכונה לפעמים Elisp, אף על פי שקיים ניב Lisp קדום יותר עם אותו שם, אך אין קשר בין השניים.
ריצ'רד סטולמן בחר את Lisp כשפת הרחבה כששכתב מחדש את Emacs עבור מיזם GNU ב־1985 כדי לשחרר אותו מחדש תחת הרישיון הציבורי הכללי של GNU.
עורך הטקסט המקורי של Emacs פותח במעבדות MIT לבינה מלאכותית בסביבות תחילת שנות ה־70 לאור המגבלות של העורך TECO שהיה בשימוש אז.
בתחילת שנות ה־80 הופיע עורך Emacs במכונות ה־Lisp הידוע כ־Zmacs.
סטולמן בחר ב־Lisp כשפת ההרחבה שלו מאחר שהכיר בתכונות החזקות שלה, כולל היכולת לטפל בפונקציות כנתונים.
אף על פי ש־Lisp עוד לא עברה תקנון כ־Common Lisp, הניב Scheme כבר היה קיים בזמן שסטולמן היה משכתב את Gosling Emacs לתוך GNU Emacs.
הוא בחר שלא להשתמש ב־Scheme לאור הביצועים הנמוכים שלה על מחשבים תעשייתיים (בניגוד למחשבים זעירים שהיו ביתם המסורתי של עורכי Emacs לאורך ההיסטוריה), מאחר שהוא רצה ניב Lisp חסכוני עם ביצועים שניתן לשפר אותם בקלות.
משתמשי Emacs נעזרים ב־Emacs Lisp בעיקר כדי לתכנת רוטינות והנחיות מותאמות אישית לעורך עצמו, או כדי לשנות את ההתנהגות הקיימת של העורך ואת רכיביו, שגם הם כתובים בניב זה.
קיימת אפשרות נוספת והיא להשתמש בעורך ההעדפות של Emacs המכונה Customize שמלווה בממשק ידידותי למשתמש.
העורך שומר את כל ההגדרות והשינויים בקוד Lisp, והוא בעצמו גם כתוב באותו ניב.
מכיוון שרוב מוחלט מהרכיבים של Emacs כתובים ב־Lisp, ניתן לראות את השינויים בזמן אמת בלי צורך להפעיל מחדש את העורך תודות לתכונות הדינמיות של השפה.
Emacs מאפשר קליטת קוד Lisp מקבצים חיצוניים בלי צורך להדר אותם, מה שהופך אותו לעורך שכל משתמש יכול להרחיב בקלות ולשתף משתמשים אחרים בקוד Lisp בעזרת מערכת ניהול החבילות של Emacs כגון Elpa או Melpa.
Emacs Lisp יכולה גם לשמש כשפת תסריט כללית מעבר לעורך עצמו, בדומה ל־bash המצוי ברוב מערכות Unix או בדומה לשפות תסריט עיליות כגון Perl ופייתון על ידי זימון המפרשן של Emacs במצב אצווה "Batch mode" דרך שורת הפקודה.
אין ממשק משתמש גרפי כאשר המפרש של Emacs Lisp רץ במצב אצווה, המפרש מבצע את התסריט, מציג פלט ויוצא.
Emacs Lisp הוא ניב די שונה משאר ניבי ה־Lisp המצויים כיום כגון Clojure, Common Lisp ו־Scheme, וקרוב ביותר לניב Maclisp אך קיימת גם השפעה מאוחרת יותר מ-Common Lisp.
הניב תומך בפרדיגמות תכנות אימפרטיבי פונקציונלי ו־פרוצדורלי.
מאפיין בולט של Emacs Lisp הוא השימוש שלה בתחום הכרזה (scope) דינמי ולא לקסיקלי כברירת מחדל.
כלומר, פונקציה עשויה להתייחס למשתנים מקומיים בהיקף שהיא נקראת ממנו (מהפונקציה שזימנה אותה), אך לא בהיקף שבו היא הוגדרה סמנטית בקוד המקור כמו ברוב השפות.
Elvis Presley הוא אלבום הבכורה של זמר הרוק אנד רול האמריקאי אלביס פרסלי.
האלבום הופק על ידי חברת RCA Victor, ויצא לשווקים לראשונה במרץ 1956. האלבום הוקלט בין ה-10 בינואר 1956 עד 11 בינואר 1956 באולפני ההקלטה של חברת RCA Victor בנשוויל שבטנסי, וב-30 עד 31 בינואר באולפני ההקלטה של חברת RCA Victor בניו יורק.
מספר הקלטות נוספות באלבום הוקלטו במקורן בפגישות ב-Sun Studio בממפיס שבטנסי ב-5 ביולי, ב-19 באוגוסט וב-10 בספטמבר 1954, וב-11 ביולי 1955.
האלבום כיכב במשך עשרה שבועות בצמרת מצעד אלבומי הפופ המצליחים ביותר של בילבורד במהלך שנת 1956, והיה לאלבום הרוק אנד רול הראשון בהיסטוריה שהגיע לפסגת המצעד, ולאלבום הראשון בז'אנר זה שמכר מעל למיליון פריטים.
בשנת 2003 דורג האלבום במקום ה-56 ברשימת 500 האלבומים הגדולים בכל הזמנים של המגזין רולינג סטון.
האלבום היה לאלבום זהב ב-1 בנובמבר 1966, ולאלבום פלטינה ב-8 אוגוסט 2011.
Elite Security היא חברת אבטחה רוסית שהוקמה בשיתוף ויקטור בודנוב, לשעבר ראש הריגול הנגדי הסובייטי.
החברה קיבלה סיקור תקשורתי נרחב בשנת 2017 על זכייה בחוזה לאבטחת השגרירות האמריקאית במוסקבה.
החברה הוקמה כחברה פרטית בשנת 1997 על ידי אולג פופוב יחד עם ויקטור בודנוב ובנו דמיטרי.
ויקטור ידוע כבעלי מיעוט לשעבר של לפחות שלושה מסניפי החברה; מהרישומים עולה כי הוא אינו מחזיק עוד באחזקות בעלות.
לדברי קומרסאנט, משרדה הראשי של החברה במוסקבה מנוהל על ידי דמיטרי.
החברה סירבה להתייחס לחקירה של הניו יורק טיימס באשר לתפקידם הנוכחי של ויקטור ודמיטרי.
כאשר בודנוב החל את דרכו במודיעין הסובייטי בשנות השישים, עבודתו כללה קניית אוכל ומוצרים אחרים לסוכן הכפול קים פילבי.
בסוף שנות השישים הוטס בודנוב לבריטניה, שגירשה אותו בשנת 1971 בחשד לריגול למען ברית המועצות.
בשנת 1992 הוא פרש כאלוף בשירות הביון החוץ ברוסיה.
בראיונות הצהיר בודנוב כי נשיא רוסיה הנוכחי ולדימיר פוטין היה כפוף לו בשנים 1987–1999. בודנוב פרש מריגול בשנת 1992 לאחר שהתעצבן מכיוונה של רוסיה תחת בוריס ילצין ומאז השמיע התפעלות מפוטין וזוכר לו חסד לו על כך "שהציל את רוסיה משלטון הכאוס של ילצין" לדבריו.
ביולי 2017 הורה פוטין למשימות הדיפלומטיות האמריקאיות ברוסיה לצמצם את עובדיהם ב-755 עובדים.
על מנת להפחית את מספר העובדים, בנובמבר 2017 העניק משרד הרכישות האמריקני חוזה ללא הצעה של 2.8 מיליון דולר לחברת Elite Security לאבטחת שגרירות ארצות הברית במוסקבה והקונסוליות בסנקט פטרבורג, ולדיווסטוק ויקטרינבורג.
בעוד נחתים אמריקאים ימשיכו לשמור על משימות דיפלומטיות אמריקאיות, החברה הרוסית תאבטח משימות שקודם לכן טופלו על ידי מאבטחים רוסים מקומיים שהועסקו ישירות על ידי הקונסוליות האמריקאיות.
בדרך כלל אין למאבטחים אלה גישה לאזורים מאובטחים ורגישים.
בהענקת החוזה ללא הצעה, ארצות הברית הצהירה כי "אף חברה מלבד Elite ושותפותיה לא קבעו וקיבלו רישיון לפעול בכל ארבעת מוקדי המשימה הדיפלומטית של ארצות הברית ברוסיה".
הוא פותח על ידי יוטאקה אמורה מאמוראסופט.
הוא כולל תמיכה מלאה ב-Unicode, הדגשת תחביר, חיפוש והחלפה עם ביטויים רגולריים, עריכת בחירה אנכית, עריכה של קבצים גדולים (עד 248 GB או 2.1 מיליארד שורות), וניתן להרחבה באמצעות תוספים ותסריטים.
התוכנה כוללת תקופת ניסיון בחינם ולאחר מכן היא משתנמכת לגרסה החינמית, שעדיין יכולה להתמודד עם קובצי ענק וביטויים רגולריים, אך אינה מכילה את כל הפונקציות.
EmEditor תומך ביוניקוד ומספק כלים לעבודה עם קידודי תווים שונים.
תכונות אלה כוללות זיהוי קידוד אוטומטי, תמיכה בסימני סדר בתים, טעינה מחדש של קבצים עם קידוד שונה וגילוי שגיאות קידוד.
EmEditor יכול להשתמש בכל קידוד הנתמך על ידי Windows וממיר בקלות מקידוד אחד למשנהו.
התוכנית פותחת שמות קבצים של יוניקוד ומחפשת תווי יוניקוד.
ישנה תמיכה בעברית אך לא ביישור שורות טקסט עברי מימין לשמאל.
EmEditor מסוגל לעבוד עם קבצים גדולים מאוד.
עבור קבצים גדולים עד 248 ג'יגה-בתים, במקום לפתוח אותם בזיכרון גישה אקראית, EmEditor "שופך אותם" לדיסק הקשיח.
עבור קבצים מעל 248 ג'יגה-בתים, הוא משתמש בבקר הקבצים הגדולים שלו כדי לערוך קטעים נפרדים מהקובץ.
ניתן לבצע חיפוש והחלפה על בסיס טקסט פשוט, עם הרחבה של תווי מילוט או על בסיס ביטויים רגולריים.
ניתן לבחור בין מנוע הביטויים הרגולריים של ספריית Boost.Regex ובין זה של ספריית Onigmo.
ניתן להריץ רשימת החלפות וכן לשמור רשימת החלפות בקובץ ולטעון מקובץ.
ניתן לזרז את ההחלפה בקבצים גדולים על ידי כיבוי האפשרות לבצע ביטול של הפעולה.
ניתן להגדיר שהתו נקודה יכלול גם ירידות שורה בביטויים רגולריים.
ניתן להציג בעורך הטקסט בתצוגת טבלה על בסיס תווי בקרה, כגון TSV - ערכים המופרדים על ידי טאב, וכן ניתן להפריד באמצעות מחרוזת לבחירת המשתמש.
ניתן לסדר את שורות הקובץ לפי סדר אלפביתי או מגדול לקטן (10 בא לפני 9 בסדר אלפביתי אך לא בסידור מגדול לקטן), ניתן לסדר לפי כמות תווים או מילים ועוד.
EmEditor ניתן להרחבה באמצעות תוספים הכתובים ב- C / .
ממשק ה- API של העורך זמין, כך שמשתמשים יכולים לכתוב תוספים משלהם.
התוספים הבאים מותקנים עם EmEditor כברירת מחדל:
התוכנה מאפשרת יצירת סקריפטים באמצעות Windows Script Host.
סקריפטים של התוכנה נכתבים ב-JScript או ב- VBScript.
בדרך כלל ניתן לתסרט את EmEditor בכל שפת תסריטים התומכת ב-תסרוט פעיל.
EmEditor Professional היה מועמד לפרס אפסילון 2010. בהמשך זכה במקום השני בפרס.
EmEditor 10.0 זכה בדירוג עורך 5/5 פרות באתר Tucows.
ב-2008 זכה בפרס Shareware Industry בקטגוריית היישומים הטובים ביותר.
EmEditor 8.00 זכה בדירוג עורך של 5/5 כוכבים ב-Download.com של CNET ב־18 בנובמבר 2008.
Ella Mai (בעברית: אלה מאי) הוא אלבום הבכורה של הזמרת-יוצרת האנגלייה אלה מאי.
האלבום יצא לאור ב-12 באוקטובר 2018 על ידי חברות התקליטים אינטרסקופ רקורדס ו-.
האלבום הגיע למקום החמישי במצעד הבילבורד 200.
מקוםתאריםמכירותארצות הברית (RIAA)פלטינה1,000,000בריטניה (BPI)כסף60,000ניו זילנד (RMNZ)זהב7,500אוסטרליה (ARIA)זהב35,000 מכירות + הזרמת מדיה בלבד
"Ella, elle l'a" הוא סינגל שהוציאה הזמרת הצרפתייה פראנס גל.